Sabinet | Volume 110, Issue 3215
Volume 110, Issue 3215, 2008
Die Kerkblad - Volume 110, Issue 3215, September 2008
Volume 110, Issue 3215, September 2008
Vreemdelingehaat... Jefta en die Efraimiete : uit die woord
Source: Die Kerkblad 110, pp 4 –6 (2008)
Ons het die afgelope tyd baie gehoor van vreemdelingehaat en die verskriklike geweld wat daarmee gepaardgegaan het. Ewe skielik het dit soos 'n sweer oopgebars en oornag deur die land versprei. Die redes en verklarings wat vir dié vreemdelingehaat gegee word, wys almal daarop dat daar bepaalde probleme in die land is wat eintlik lankal aangespreek moes word. Maar : wat die probleme of oorsake ook al is, bly die vraag steeds of dit nodig en reg was om só gewelddadig teen die vreemdelinge tekere te gaan.
Vat ons grondwet grond? : redaksioneel
Daar is wye konsensus dat Suid-Afrika oor een van die beste grondwette ter wêreld beskik. 'n Grondwet op papier. Maar die vraag word tans al hoe meer gevra : Hoe lyk die grondwet in praktyk? Want daar is al hoe meer aanduidings dat ons nuwe grondwetlike bedeling sedert 1994, en veral sedert 1999, al hoe meer krake vertoon en selfs begin erodeer.
Die tema van "kerk en politiek" bly voorturend 'n boeiende onderwerp - en sal dit ook altyd bly. Hoe meer, hoe groter en hoe onstuimiger die woelinge in die politieke arena word, hoe aktueler word die tema en hoe meer word dit bespreek en daaroor nagedink.
Angus Buchan ... ja of nee?
Dit is uit die mediaberigte duidelik dat die leke-evangelis Angus Buchan mense gaande het met sy optredes en die land in beweging bring. 'n Mens het gewonder of jy oor hierdie onderwerp moet skryf, maar die beweging het tans soveel publisiteit verwerf, en soveel steun van Christene ontvang, dat dit net nie meer moontlik is om daaroor te swyg nie.
Teologiese opleiding en die sending - 'n perspektief : brandpunt
Teologiese opleiding word gevind en is gegrond in die Bybel. Dit is 'n verpligte taak vir die kerk van alle eeue. Ons lees dit in 2 Timoteus 2 : 2 - "Wat jy my voor baie getuies hoor verkondig het, moet jy toevertrou aan betroubare manne wat bekwaam sal wees om dit ook aan ander te leer."
Dr. Bob Wielenga : die redakteur gesels met...
Barend Wielenga is in 1943 gebore in die Gereformeerde pastorie in Capelle aan de Ijssel (Nederland), in 'n gesin met vyf seuns en drie dogters. Vier van die seuns het teologie gestudeer en twee het predikant geword. Ek behoort tot die vierde geslag predikante in ons familie.
In Rotterdam het ek in 1963 aan die Marnix Gymnasium gematrikuleer. Van 1964-1967 het ek aan die Theologische Hogeschool van die Geref. Kerken Vrijgemaakt in Kampen gestudeer. Ná die konflik in hierdie kerke in die sestigerjare het ek afgestudeer aan die Vrije Universiteit in Amsterdam, waar ek ook nog doktorale studies in missiologie gedoen het onder prof. Joh Verkuyl.
Aros : Akademie Reformatoriese Opleiding en Studies
Kom doen jou studie ook by Aros; word 'n gelowige, bekwame onderwyser.
God gaan met Abraham op trek - perspektiewe op Abraham se lewe : fokusartikel
Author A.J. (Braam) Kruger
Die geskiedenis van Abraham is seker aan die meeste van ons bekend. In die openbaringsgeskiedenis (dit wil sê, in die selfopenbaring van God binne die geskiedenis) neem Abraham 'n baie belangrike plek in. Die openbaring aan Abraham lui 'n nuwe (derde) fase in van God se bestuur van die wêreldgeskiedenis, en dit is terselfdertyd die einde van die "oergeskiedenis". Die eerste deel van God se selfopenbaring begin met Adam en Eva. Maar Adam en Eva het gesondig. Hulle word uit die paradys geban, en dan volg die verwording van die mensdom tot by die tyd van Noag, waar die Here net een gesin spaar vanweë die vooruitgang van die sonde op die aarde. God openbaar Homself daarna in sy betrokkenheid by Noag en sy nakomelinge. Die derde selfopenbaringsfase breek aan met die geskiedenis van Abraham. Genesis 11 se laaste gedeelte vorm 'n oorgang vanaf die "oergeskiedenis" na die tye wat in die menslike annale opgeskryf is. In hierdie verse word die verband aangetoon tussen Sem en Abraham se oupa (Nahor) en pa (Tera).
God gaan op trek met sy volk Israel - perspektiewe op die uittog uit Egipte : fokusartikel
Die boek Eksodus beskryf een van die grootste en ingrypendste trekke in die wêreldgeskiedenis. 'n Hele volk, mans, vroue, kinders en diere wat vanuit een land deur 'n woestyn heen trek na 'n ander land toe. 'n Trek wat uiteindelik oor die 40 jaar lank sou neem. Hoekom sou die Here dit doen? Wat sit agter die groot trek?
Op trek in my geestelike lewe - geloofsgroei : fokusartikel
Op die trekpad word vir 'n mens die werklike stand van sake oopgemaak oor hoedanig jou verhouding met die Here regtig is. Halfhartige vertroue op Hom en verborge bitterheid teenoor Hom kom gou uit die dieptes van die hart tevoorskyn op die trekpad. Op die trekpad word jy gekonfronteer met die waarheid oor wie jy werklik is. Hier kan jy nie voorhou om iets te wees wat jy nie is nie.
Veranderingsbestuur vir gelowiges - hoe om trektye te oorleef : fokusartikel
Die meeste mense het al verpligte of vrywillige verskuiwings beleef : trek na 'n ander huis, dorp of werkplek, of nuwe opdragte by die werk of kerk wat jou totaal verlore kan laat voel, of ander veranderings wat jy self kies of wat op jou afgedwing word.
Hoe gaan 'n gemeente op trek? Gemeentebou en verandering : fokusartikel
Die Heilige Gees praat in die Bybel baie positief oor die kerk van die Here. Die mooiste metafore word vir die kerk en haar roeping gebruik : bruid van Christus, liggaam van Christus, skape van die groot Herder, Christus die wingerdstok, die kerk die lote. Dit is maar 'n paar voorbeelde.
Die hantering van veranderinge sedert 1994 - op trek na 'n nuwe land - al bly jy in dieselfde land : fokusartikel
In elke mens se lewe is daar voortdurend 'n ontmoeting in die hede tussen verlede en toekoms. Geen oomblik gaan verby sonder dat 'n mens óf terugkyk óf vorentoe kyk nie. Baie keer is mense ook onbewus van hierdie getye van die gees wat soos die groot seë deur al die eeue spoel en terugtrek, die sand opskuif teen die land en weer saamvat dieptes toe. Ook die grootste storms met die hoë golwe en donderende slae teen rotse is van die ritme van getye, van heen-en-weer.
Op trek na 'n nuwe gemeente en gemeenskap : fokusartikel
Author G. (Griffel) Van Wyk
Ek was in my kort lewetjie lidmaat van vyf verskillende gemeentes. Daarbenewens het ek as student die voorreg gehad om vir twee jaar preekverlof te kon hê terwyl ek studeer. Dit het meegebring dat ek, sover ek kan tel, in ten minste 35 verskillende Gereformeerde gemeentes gepreek het met 35 verskillende versoeke, vereistes en voorkeure.
Evolusie en die Noordwes-Universiteit : hoe luister ons na mekaar? : diskussie
Dis met teleurstelling dat ek prof. Carools Reinecke se diskussieartikel in die Julie-uitgawe van Die Kerkblad gelees het. Hy reageer op die slotsin van wat ek in die Mei-uitgawe geskryf het, waar ek verwys na die Noordwes-Universiteit : "Tans word evolusie in talle natuurwetenskappe aan dié universiteit aan studente geleer."
Baie dankie vir die drie insiggewende Diskussie-artikels oor evolusie wat in die Julie-uitgawe van Die Kerkblad verskyn het. As teoloog is dit vir my interessant hoe natuurwetenskaplikes evolusie as "die beste teorie wat daar is" vir die ontstaan van groeperinge in die plant- en diereryke op verskillende wyses integreer met hulle geloofsoortuigings.
Die lewe van die mens... wat is dit en wat doen ons daarmee? : diskussie
Nederland het liberale wetgewing rondom die gevoelige onderwerpe van aborsie, eutanasie, sogenaamde "in vitro-bevrugting" vir kinderlose egpare en die seleksie van embrios / vruggies. Uitgesproke Christelike partye maak sterk kapsie hierteen. Dit word om etiese en Skriftuurlike redes afgekeur. Embriovernietiging is volgens hulle moord. Maar : Die minister van gesondheid wil seleksie van embrios goedkeur vir vroue wat geneties oordraagbare borskanker in hulle gene ronddra. 80% van hierdie vroue se dogters kry die siekte.
Source: Die Kerkblad 110, pp 37 –47 (2008)
Troosruit 5 + oplossing
Die kerkargief - stille getuie : GKSA
Author Joke Botha
Die dag toe ek "ja" gesê het vir 'n pos in die GKSA se kerkargief te Potchefstroom, het ek nie eers geweet waar dit gesetel was, of wat die werk alles van my sou vereis nie. Dié argief, geleë in die kelderverdieping van die Teologiese Skool-biblioteek, met sy versterkte fondamente, dik betonmure en kluisdeure sou egter die volgende 18½ jaar my werkplek wees.
Joke Botha - die argivaris : GKSA
Sy was maar daar vir die grootste deel van die huidige predikantekorps. Vir baie jare was sy nie net hulp vir navorsers nie, maar was vir menige teologiese student het sy deel van hulle studies geword.